تورکیه جمهوریتی جمهوررئیسی رجب طیب اردوغان, سوریه ده فرات قالقانی و زیتون ناوده سی عملیات لری بیلن باشله تیلگن پروسه نی کیله جکده فرقلی بیر باسقیچ گه اوتکزه دیگن لیک لری نی بیلدیردی.
اردوغان اوشبو مطلب نی انقره ده بولیب اوتگن 11- ایلچی لر کنفرانسیده قیلگن صحبتیده معلوم قیلدی.
جمهوررئیس اردوغان سوریه مسئله سی توغریسیده, "ضرور بولگنده ملی منفعت لری میز اوچون مذاکره, یومشاق کوچ, دیپلماسی و حتی نظامی کوچی میزدن فایده له نه میز" دییه قید ایتدی.
تورکیه نینگ ناتو متفقی و ستراتیژیک دوستی بولگن امریکا قوشمه ایالتلریدن حقیقی متفق لیککه یره شه دیگن قدم لر تشله شینی کوتیاتگن لیگی نی معلوم قیلگن جمهوررئیس اردوغان, اوز سوز لری نی, "جنوبی چیگره میزده سرطان حجره سی سنگری کونساین یاییلیب باریاتگن, متفق لری میز نینگ آغیر قوراللری بیلن کوچَتیریلیاتگن عنصر یوق قیلینمسدن تورکیه نینگ امنیت نینگ تامین ایتیلگن لیگی فکری نی قبول قیلیشی ممکن ایمس" شکلیده دوام ایتتیردی.
عینی دمده جمهوررئیس اردوغان, "اس- 400 لرنینگ ناتو و اف – 35 لر گه ضرر بیره دیگن لیگی توغریسیده هیچ قنده ی بیر دلیل یوق. هیچ کیمسه نی الده تمسلیک کیره ک" دییه قید ایتدی.
اردوغان, امریکا قوشمه ایالتلری نینگ ترور تشکیلاتی پی کا کا/وای پی جی گه سلاح بیریلیشی نینگ توخته تیلیشی و فتح الله چی ترور تشکیلاتی (فتو) باشقروچی لری نینگ تورکیه گه تاپشیریلیشی توغریسیده انیق قدم لر تشله شینی کوتیاتگن لیک لری نی معلوم قیلدی.
تورکیه نینگ اوروپا بیرلیگی اعضالیگی پروسه سی باره سیده هم بحث قیلگن اردوغان, اوشبو بیرلیک نینگ خلق ارا مقیاسده بیر کوچ گه ایله نیشی اوچون تورکیه نی اعضا ایتیب قبول قیلیشی کیره ک ایکن لیگی نی بیلدیردی.
جمهوررئیس اردوغان, ترور تشکیلاتی پی کا کا گه قرشی کوره ش توغریسیده ایسه, "پی کا کا آتلیق کسللیک نی عراق نینگ شمالیده یوق قیلیش بوییچه قرارلی میز" دییه قید ایتدی.
جمهوررئیس اردوغان, تورکیه نینگ روسیه دن اس – 400 هوایی راکت مدافعه سیستمی آلیشی بیلن علاقه لی ایسه, اس- 400 لر مسئله سیده تورکیه نینگ خوفسیزلیگی توغریسیده ستراتیژیک ایمس, بلکه بوتونلی تجاری بیر یول نی ترجیح قیلگن لیگی نی بیلدیردی.
عینی دمده اردوغان, تورکیه نینگ بونده ی بیر یول نی تعقیب ایتیشی گه هم متفق لری نینگ ناتوغری سیاست لری نینگ سبب بولگن لیگی نی معلوم قیلدی.
اردوغان, اوشبو صحبتیده فلسطین مسئله سی بوییچه ایسه, 1967- ییل چیگره لری بیلن پایتختی شرقی بیت المقدس دن عبارت بوله دیگن مستقل بیر فلسطین دولتی نینگ قوریلیشی و تن آلینیشی نینگ ایندی بیر ترجیح ایمس, بلکه بیر مجبوریت دن عبارت ایگن لیگی نی بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
